Hulk opptrådte første gang i USA i nr 1 i 1962. Dette heftet gikk imidlertid inn etter bare seks utgaver, og Hulk begynte i stedet å gå i bladet , der serien måtte finne seg i å dele plassen med . Historiene i ble hovedsakelig skrevet av Stan Lee, mens Jack Kirby overlot tegnearbeidet til andre, som Steve Ditko, Marie Severin og John Buscema. Hulk ble etter hvert så populær at han fortrengte Giant-Man og tok over hele bladet. I 1968 fikk Hulk igjen sitt eget blad. En mengde tekstforfattere har arbeidet med serien, som Roy Thomas, Archie Goodwin, Len Wein, Steve Englehart, Roger Stern, Bill Mantlo, Bruce Jones og ikke minst Peter David, som var tekstforfatter fra 1987 til 1998, og må sies å være den som sterkest har satt sitt eget preg på serien, etter Kirby og Lee. Av tegnere som har jobbet med serien kan nevnes Herb Trimpe, Sal Buscema, Todd McFarlane, Dale Keown, Gary Frank, John Romita Jr og Lee Weeks. Hulk er i perioder også blitt utgitt som eget blad i Norge.